José Belbiure Serrano

José Belbiure Serrano, naixito de Zaragoza (comarca de Zaragoza) o 27 d'abril de 1893 y muerto en ixa mesma capital o 18 d'abril de 1951, estió un escultor aragonés.

Formato en a Escuela d'Artes y Oficios de Zaragoza y en a Escuela d'Artes y Oficios de Madrit, enampló estudios en París, treballando mas que mas a suya formación en aspectos relacionatos con a soldadura, aplicando cuantas novedaz en ixe campo a la forcha artistica, que yera a suya especialidat artistica. Fació cuantos chicoz treballos (por a suya mida), incluyindo-ie por encargo d'o Concello municipal de Zaragoza un busto d'Alejandro Lerroux y una alegoría d'a Segunda Republica Espanyola que fuoron destruyitos mientres o franquismo. Dende meyatos d'os anyos 1940 estió profesor en a Escuela d'Artes y Oficios de Zaragoza.

 Vinclos externos 
  José Belbiure Serrano en a Gran Enciclopedia Aragonesa.

Categoría:Escultors d'Aragón
Categoría:Muertos en Zaragoza
Categoría:Naixius de Zaragoza
Categoría:1893 (naixencias)
Categoría:1951 (muertes)